ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการตรวจสอบและรับรองมาตรฐานของเครื่องโทรคมนาคมและอุปกรณ์ โดยที่เป็นการสมควรกำหนดให้เครื่องโทรคมนาคมอุปกรณ์ที่ใช้ในโครงข่ายโทรคมนาคม หรืออุปกรณ์ที่ใช้ในกิจการโทรคมนาคม ตลอดจนเครื่องวิทยุคมนาคมและอุปกรณ์วิทยุคมนาคมบางประเภทต้องได้รับการตรวจสอบและรับรองมาตรฐานรวมทั้งสมควรกำหนดหลักเกณฑ์และวิธีการสำหรับการตรวจสอบและรับรองมาตรฐานและมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานให้เป็นแนวปฏิบัติเดียวกันอาศัยอำนาจตามความในมาตรา๒๗ (๑๐) (๒๔) (๒๕) ประกอบมาตรา ๘๑ และมาตรา ๘๗ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคมพ.ศ. ๒๕๕๓ ประกอบกับมาตรา ๓๒ วรรคสองแห่งพระราชบัญญัติการประกอบกิจการโทรคมนาคมพ.ศ. ๒๕๔๔ และมาตรา ๑๑ แห่งพระราชบัญญัติวิทยุคมนาคมพ.ศ. ๒๔๙๘ ซึ่งแก้ไขเพิ่มเติมโดยพระราชบัญญัติวิทยุคมนาคม (ฉบับที่ ๓) พ.ศ.๒๕๓๕ และมาตรา ๒๙ (๕) แห่งพระราชบัญญัติวิทยุคมนาคม พ.ศ. ๒๔๙๘คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงประกาศกำหนดให้มีการตรวจสอบและรับรองมาตรฐานของเครื่องโทรคมนาคมและอุปกรณ์ไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการตรวจสอบและรับรองมาตรฐานของเครื่องโทรคมนาคมและอุปกรณ์ข้อ ๒[๑] ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศคณะกรรมการกิจการโทรคมนาคมแห่งชาติเรื่อง การตรวจสอบและรับรองมาตรฐานของเครื่องโทรคมนาคมและอุปกรณ์ข้อ๔ บรรดาผลการทดสอบรับรองตัวอย่างเครื่องวิทยุคมนาคมซึ่งออกโดยกรมไปรษณีย์โทรเลขหรือรายงานผลการทดสอบใบรับรองและเอกสารจดทะเบียนเครื่องโทรคมนาคมและอุปกรณ์ที่ออกโดยคณะกรรมการกิจการโทรคมนาคมแห่งชาติหรือคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติก่อนวันที่ประกาศนี้ใช้บังคับให้มีผลใช้ได้ต่อไปตราบเท่าที่ไม่ขัดหรือแย้งต่อหลักเกณฑ์ที่กำหนดไว้ในประกาศนี้และที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจะประกาศกำหนดเพิ่มเติมต่อไปข้อ๕ ในประกาศนี้เครื่องโทรคมนาคมและอุปกรณ์ หมายความว่าเครื่องโทรคมนาคม อุปกรณ์ที่ใช้ในโครงข่ายโทรคมนาคมหรืออุปกรณ์ที่ใช้ในกิจการโทรคมนาคมตามกฎหมายว่าด้วยการประกอบกิจการโทรคมนาคมและเครื่องวิทยุคมนาคมหรืออุปกรณ์วิทยุคมนาคมตามกฎหมายว่าด้วยวิทยุคมนาคมโดยไม่นับรวมถึงเครื่องวิทยุคมนาคมและอุปกรณ์ตามที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง การตรวจสอบและรับรองมาตรฐานของเครื่องวิทยุคมนาคมและอุปกรณ์ในกิจการกระจายเสียงและกิจการโทรทัศน์พ.ศ. ๒๕๕๖การตรวจสอบและรับรองมาตรฐาน หมายความว่ากระบวนการที่ใช้ในการดำเนินการไม่ว่าจะเป็นการทดสอบ (testing) การจดทะเบียน (registration) การรับรอง (certification) และกิจกรรมอื่นที่เกี่ยวเนื่องกันเพื่อแสดงให้เห็นว่าเครื่องโทรคมนาคมและอุปกรณ์มีคุณสมบัติหรือลักษณะทางเทคนิคสอดคล้องตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดหน่วยตรวจสอบและรับรองมาตรฐาน หมายความว่าหน่วยงานที่ให้บริการตรวจสอบและรับรองมาตรฐานของเครื่องโทรคมนาคมและอุปกรณ์ซึ่งตามประกาศนี้ให้หมายความรวมถึง(๑)สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(๒)หน่วยตรวจสอบหรือหน่วยรับรองซึ่งเป็นนิติบุคคลที่ได้รับใบอนุญาตจากคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ(๓)หน่วยตรวจสอบ หรือหน่วยรับรองของต่างประเทศที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติให้การยอมรับตามที่ระบุไว้ในหมวด ๕ ของประกาศนี้หน่วยตรวจสอบ หมายความว่าหน่วยงานที่ทำหน้าที่ให้บริการด้านการทดสอบเครื่องโทรคมนาคมและอุปกรณ์ตามมาตรฐานทางเทคนิคหรือข้อกำหนดทางเทคนิคที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนดไว้หน่วยรับรอง หมายความว่าหน่วยงานที่ทำหน้าที่ให้บริการด้านการรับรอง ซึ่งเป็นการให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์มีคุณสมบัติหรือลักษณะทางเทคนิคสอดคล้องตามมาตรฐานทางเทคนิค หรือข้อกำหนดทางเทคนิคที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติกำหนดไว้ผู้ประกอบการ ให้หมายความรวมถึง ผู้ผลิต ผู้จำหน่ายหรือผู้นำเข้าซึ่งเครื่องโทรคมนาคมและอุปกรณ์ที่มีภาระรับผิดชอบต่อเครื่องโทรคมนาคมและอุปกรณ์นั้นทั้งที่เป็นบุคคลธรรมดาสัญชาติไทยหรือนิติบุคคลที่ถูกต้องตามกฎหมายไทยคณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติหมวด ๑ขอบข่าย การใช้บังคับและข้อยกเว้น ข้อ๖ เครื่องโทรคมนาคมและอุปกรณ์ที่ต้องได้รับการตรวจสอบและรับรองมาตรฐานให้แบ่งเป็น๒ ประเภท ดังต่อไปนี้(๑)ประเภท ก (Class A equipment) คือเครื่องโทรคมนาคมและอุปกรณ์ที่ผู้ประกอบการต้องแสดงให้เห็นถึงความสอดคล้องตามมาตรฐานทางเทคนิคหรือข้อกำหนดทางเทคนิค โดยผ่านการทดสอบจากหน่วยตรวจสอบและรับรองมาตรฐานแล้วจึงแจ้งจดทะเบียนเครื่องโทรคมนาคมและอุปกรณ์นั้นต่อสำนักงานตามหลักเกณฑ์ที่กำหนดไว้ในหมวด๒ ของประกาศนี้(๒)ประเภท ข (Class B equipment) คือเครื่องโทรคมนาคมและอุปกรณ์ที่ผู้ประกอบการต้องแสดงให้เห็นถึงความสอดคล้องตามมาตรฐานทางเทคนิคหรือข้อกำหนดทางเทคนิค โดยผ่านการทดสอบจากหน่วยตรวจสอบและรับรองมาตรฐานและเครื่องโทรคมนาคมและอุปกรณ์นั้นต้องได้รับการรับรองจากสำนักงานตามหลักเกณฑ์ที่กำหนดไว้ในหมวด๓ ของประกาศนี้ข้อ๗ คณะกรรมการมีอำนาจกำหนดว่าเครื่องโทรคมนาคมและอุปกรณ์ประเภทใดต้องได้รับการตรวจสอบและรับรองมาตรฐานในลักษณะใดโดยอาจระบุไว้ในประกาศคณะกรรมการว่าด้วยมาตรฐานทางเทคนิค หรือระบุไว้ในข้อกำหนดทางเทคนิคเงื่อนไขการอนุญาตให้ประกอบกิจการโทรคมนาคม เงื่อนไขการอนุญาตให้ใช้คลื่นความถี่หรือเงื่อนไขการอนุญาตให้ใช้เครื่องโทรคมนาคมและอุปกรณ์รายการเครื่องโทรคมนาคมและอุปกรณ์จำแนกตามประเภทที่ต้องได้รับการตรวจสอบและรับรองมาตรฐานในวาระเริ่มแรกเมื่อประกาศนี้ใช้บังคับระบุไว้ในภาคผนวกกข้อ๘ เครื่องโทรคมนาคมและอุปกรณ์ดังต่อไปนี้ได้รับยกเว้นไม่ต้องได้รับการตรวจสอบและรับรองมาตรฐานตามประกาศนี้(๑)เครื่องโทรคมนาคมและอุปกรณ์ที่ใช้ประกอบการเรียนการสอน การศึกษาและที่ติดตั้งในห้องปฏิบัติการทดลองของสถาบันการศึกษาหรือหน่วยงานที่เกี่ยวข้องกับการศึกษา(๒)เครื่องโทรคมนาคมและอุปกรณ์ที่ใช้งานในด้านจารกรรมเพื่อความมั่นคงของประเทศของหน่วยงานที่เกี่ยวข้องกับความมั่นคงของประเทศ(๓)เครื่องโทรคมนาคมและอุปกรณ์ที่ใช้ในการศึกษาวิจัยทางวิทยาศาสตร์และนิเวศวิทยา รวมทั้งที่ใช้ในการติดตามและค้นหาสัตว์ของหน่วยงานที่เกี่ยวข้องกับการศึกษาสิ่งแวดล้อม หรือนิเวศวิทยา(๔)เครื่องโทรคมนาคมและอุปกรณ์ที่นำมาใช้ในการปฏิบัติงานของทบวงการชำนัญพิเศษของสหประชาชาติ(๕)เครื่องโทรคมนาคมและอุปกรณ์ที่ใช้สำหรับสถานีเรือ หรือสถานีอากาศยานจากต่างประเทศ ซึ่งติดตั้งมาพร้อมกับเรือหรืออากาศยานนั้น(๖)เครื่องโทรคมนาคมและอุปกรณ์ที่นำเข้าในลักษณะเป็นของใช้ส่วนตัว (personal effects) เป็นการชั่วคราว โดยมิได้มีจุดมุ่งหมายที่จะใช้งานในเชิงพาณิชย์และนำออกนอกประเทศเมื่อหมดความจำเป็นในการใช้งานคณะกรรมการอาจพิจารณากำหนดให้เครื่องโทรคมนาคมและอุปกรณ์ได้รับยกเว้นไม่ต้องได้รับการตรวจสอบและรับรองมาตรฐานเพิ่มเติมหรืออาจพิจารณากำหนดให้เครื่องโทรคมนาคมและอุปกรณ์ที่ได้รับยกเว้นเหล่านี้ต้องได้รับการตรวจยืนยันคุณสมบัติหรือลักษณะทางเทคนิคประกอบการอนุญาตให้ใช้งาน แล้วแต่กรณีข้อ๙ ในกรณีที่คณะกรรมการได้กำหนดให้เครื่องโทรคมนาคมและอุปกรณ์ใดต้องได้รับการตรวจสอบและรับรองมาตรฐานแต่ยังมิได้ประกาศกำหนดมาตรฐานทางเทคนิคหรือมีข้อกำหนดทางเทคนิคสำหรับเครื่องโทรคมนาคมและอุปกรณ์ดังกล่าว ให้สำนักงานพิจารณาตรวจสอบและรับรองมาตรฐานเครื่องโทรคมนาคมและอุปกรณ์นั้นโดยเทียบเคียงกับมาตรฐานทางเทคนิค หรือข้อกำหนดทางเทคนิคระดับระหว่างประเทศระดับภูมิภาค หรือระดับประเทศตามที่เห็นสมควรก่อนได้ข้อ๑๐ ในกรณีที่คณะกรรมการได้ประกาศกำหนดมาตรฐานทางเทคนิคของเครื่องโทรคมนาคมและอุปกรณ์หรือได้มีข้อกำหนดทางเทคนิคไว้แล้วแต่มิได้กำหนดให้เครื่องโทรคมนาคมและอุปกรณ์ดังกล่าวต้องได้รับการตรวจสอบและรับรองมาตรฐานให้ผู้ประกอบการมีหน้าที่ให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์นั้นมีความสอดคล้องตามมาตรฐานทางเทคนิคหรือข้อกำหนดทางเทคนิค โดยใช้หลักการรับรองตนเองของผู้ประกอบการ (Suppliers Declaration of Conformity: SDoC) ตามหลักเกณฑ์ที่กำหนดไว้ในหมวด ๔ ของประกาศนี้ข้อ๑๑ การตรวจสอบและรับรองมาตรฐานตามประกาศนี้ให้ใช้หลักการของการทดสอบตัวอย่างหรือการทดสอบเฉพาะแบบ(Type Testing) ซึ่งหมายถึงการทดสอบเครื่องโทรคมนาคมและอุปกรณ์ที่ส่งมาเป็นตัวอย่างของแบบรุ่นเดียวกันกับที่ผลิตหรือนำเข้าโดยถือว่าตัวอย่างนั้นเป็นตัวแทนของเครื่องโทรคมนาคมและอุปกรณ์แบบรุ่นที่ผลิตหรือนำเข้านั้นทั้งหมดข้อ๑๒ ประกาศนี้ให้ใช้บังคับสำหรับการตรวจสอบและรับรองมาตรฐานทั้งที่ดำเนินการโดยสำนักงานซึ่งต้องเป็นไปตามระเบียบที่คณะกรรมการประกาศกำหนดและที่ดำเนินการโดยหน่วยตรวจสอบและรับรองมาตรฐานอื่นซึ่งเป็นนิติบุคคลที่ได้รับใบอนุญาตจากคณะกรรมการหมวด ๒การตรวจสอบและรับรองมาตรฐานของเครื่องโทรคมนาคมและอุปกรณ์ประเภท ก ข้อ๑๓ หน่วยตรวจสอบและรับรองมาตรฐานดังต่อไปนี้สามารถรับทำการทดสอบเครื่องโทรคมนาคมและอุปกรณ์ ประเภท ก ได้(๑)สำนักงาน(๒)หน่วยตรวจสอบและรับรองมาตรฐานที่ได้รับใบอนุญาตจากคณะกรรมการในฐานะหน่วยตรวจสอบประเภทที่หนึ่งหรือหน่วยตรวจสอบประเภทที่สอง(๓)หน่วยตรวจสอบและรับรองมาตรฐานของต่างประเทศที่คณะกรรมการให้การยอมรับตามหลักเกณฑ์ที่กำหนดไว้ในหมวด๕ ของประกาศนี้ข้อ๑๔ ให้สำนักงานมีอำนาจรับทำการจดทะเบียนเครื่องโทรคมนาคมและอุปกรณ์ประเภท ก ซึ่งผ่านการทดสอบจากหน่วยตรวจสอบและรับรองมาตรฐานตามที่กำหนดไว้ในข้อ ๑๓แล้วได้ ทั้งนี้ หลักเกณฑ์ วิธีการและเงื่อนไขการจดทะเบียนให้เป็นไปตามระเบียบที่คณะกรรมการประกาศกำหนดข้อ๑๕ ให้สำนักงานออกหมายเลขการจดทะเบียนเครื่องโทรคมนาคมและอุปกรณ์(Registration Number) ให้กับเครื่องโทรคมนาคมและอุปกรณ์แบบรุ่นที่ได้รับการจดทะเบียนแล้วโดยมีรูปแบบตามที่กำหนดไว้ในข้อ ๒๗ (๑)หมวด ๓การตรวจสอบและรับรองมาตรฐานของเครื่องโทรคมนาคมและอุปกรณ์ประเภท ข ข้อ๑๖ หน่วยตรวจสอบและรับรองมาตรฐานดังต่อไปนี้สามารถรับทำการทดสอบเครื่องโทรคมนาคมและอุปกรณ์ ประเภท ข ได้(๑)สำนักงาน(๒) หน่วยตรวจสอบและรับรองมาตรฐานที่ได้รับใบอนุญาตจากคณะกรรมการในฐานะหน่วยตรวจสอบประเภทที่สอง(๓)หน่วยตรวจสอบและรับรองมาตรฐานของต่างประเทศที่คณะกรรมการให้การยอมรับตามหลักเกณฑ์ที่กำหนดไว้ในหมวด๕ ของประกาศนี้ข้อ๑๗ ให้สำนักงานมีอำนาจรับทำการรับรองเครื่องโทรคมนาคมและอุปกรณ์ประเภท ข ซึ่งผ่านการทดสอบจากหน่วยตรวจสอบและรับรองมาตรฐานตามที่กำหนดไว้ในข้อ ๑๖แล้วได้ ทั้งนี้ หลักเกณฑ์ วิธีการและเงื่อนไขการรับรองให้เป็นไปตามระเบียบที่คณะกรรมการประกาศกำหนดข้อ๑๘ ให้สำนักงานออกใบรับรองเครื่องโทรคมนาคมและอุปกรณ์(Approval Certificate) ให้กับเครื่องโทรคมนาคมและอุปกรณ์แบบรุ่นที่ผ่านการรับรองแล้วซึ่งต้องระบุหมายเลขการรับรองเครื่องโทรคมนาคมและอุปกรณ์(Approval Number) โดยมีรูปแบบตามที่กำหนดไว้ในข้อ ๒๗ (๒)หมวด ๔การรับรองตนเองของผู้ประกอบการ ข้อ๑๙ ผู้ประกอบการซึ่งมีหน้าที่ให้คำยืนยันเป็นลายลักษณ์อักษรว่าเครื่องโทรคมนาคมและอุปกรณ์มีความสอดคล้องตามมาตรฐานทางเทคนิคหรือข้อกำหนดทางเทคนิค โดยใช้หลักการรับรองตนเองของผู้ประกอบการ (Suppliers Declaration of Conformity: SDoC) ตามที่กำหนดไว้ในข้อ ๑๐ ต้องจัดทำแบบรับรองตนเองเพื่อแสดงรายละเอียดของเครื่องโทรคมนาคมและอุปกรณ์ตามรูปแบบที่กำหนดในภาคผนวก ขและจัดส่งแบบรับรองตนเองที่กรอกรายละเอียดครบถ้วนสมบูรณ์แล้วให้สำนักงานให้ผู้ประกอบการเก็บรักษาสำเนาแบบรับรองตนเองพร้อมเอกสารหลักฐานประกอบการรับรองตนเอง (supporting documentation) ไว้เพื่อใช้ในการตรวจติดตามตามมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานเอกสารหลักฐานดังกล่าวอย่างน้อยต้องประกอบด้วยข้อมูลเกี่ยวกับผลิตภัณฑ์ รายละเอียด คุณสมบัติ หรือลักษณะทางเทคนิคและข้อมูลการตรวจสอบเพื่อยืนยันว่าสอดคล้องเป็นไปตามมาตรฐานทางเทคนิค หรือข้อกำหนดทางเทคนิคข้อ๒๐ ผู้ประกอบการซึ่งมีหน้าที่ตามหมวดนี้ต้องไม่ดัดแปลงเครื่องโทรคมนาคมและอุปกรณ์ให้ผิดแผกไปจากที่ระบุไว้ในเอกสารแสดงลักษณะทางเทคนิคของเครื่องโทรคมนาคมและอุปกรณ์นั้นผู้ประกอบการต้องมีภาระรับผิดชอบในกรณีที่สำนักงานตรวจพบว่ามีการดัดแปลงเครื่องโทรคมนาคมและอุปกรณ์โดยไม่ได้แจ้งให้สำนักงานทราบล่วงหน้าหรือตรวจพบว่าเครื่องโทรคมนาคมและอุปกรณ์ที่ผลิต จำหน่าย หรือนำเข้ามีคุณสมบัติหรือลักษณะทางเทคนิคในสาระสำคัญไม่สอดคล้องตามมาตรฐานทางเทคนิคหรือข้อกำหนดทางเทคนิคผู้ประกอบการอาจมีภาระรับผิดต่อความเสียหายที่เกิดขึ้นจากสินค้าที่ไม่ปลอดภัยตามที่มีบัญญัติไว้ในกฎหมายอื่นเพิ่มเติมด้วยข้อ๒๑ ผู้ประกอบการซึ่งมีหน้าที่ตามหมวดนี้อาจจัดให้มีถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิค เพื่อแสดงให้ผู้เกี่ยวข้องทราบว่าเครื่องโทรคมนาคมและอุปกรณ์ดังกล่าวมีความสอดคล้องตามมาตรฐานหรือข้อกำหนดทางเทคนิคโดยการพิมพ์ข้อความไว้ในคู่มือการใช้งานแสดงไว้ข้างกล่องบรรจุภัณฑ์หรือจัดทำเป็นเอกสารเพิ่มเติมอยู่ในบรรจุภัณฑ์หรือแสดงข้อความในรูปแบบอิเล็กทรอนิกส์ผ่านจอแสดงผลของเครื่องโทรคมนาคมและอุปกรณ์นั้นซึ่งอย่างน้อยต้องมีข้อความดังนี้เครื่องโทรคมนาคมและอุปกรณ์นี้มีความสอดคล้องตามมาตรฐานหรือข้อกำหนดทางเทคนิคของกสทช.หมวด ๕การยอมรับผลการตรวจสอบและรับรองมาตรฐาน ข้อ๒๒ หลักเกณฑ์การยอมรับผลการตรวจสอบและรับรองมาตรฐานจากหน่วยตรวจสอบและรับรองมาตรฐานของต่างประเทศให้เป็นไปตามหลักเกณฑ์อย่างใดอย่างหนึ่งดังนี้(๑)หลักเกณฑ์ตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การยอมรับรายงานผลการทดสอบเครื่องโทรคมนาคมและอุปกรณ์จากหน่วยตรวจสอบเครื่องโทรคมนาคมและอุปกรณ์ของต่างประเทศ(๒)หลักเกณฑ์ตามความตกลงว่าด้วยการยอมรับซึ่งกันและกัน ด้านการตรวจสอบและรับรองมาตรฐานของเครื่องโทรคมนาคมและอุปกรณ์ (Mutual Recognition Arrangement/Agreement for Conformity Assessment of Telecommunication Equipment) ภายใต้กรอบความร่วมมือที่ประเทศไทยเข้าร่วมดำเนินการเป็นภาคีสมาชิกและคณะกรรมการให้ความเห็นชอบ(๓)หลักเกณฑ์เฉพาะตามที่คณะกรรมการกำหนดหมวด ๖สิทธิและหน้าที่ของผู้ประกอบการ ข้อ๒๓ ผู้ประกอบการมีสิทธิในการผลิตจำหน่าย หรือนำเข้าเครื่องโทรคมนาคมและอุปกรณ์ที่มีคุณสมบัติหรือลักษณะทางเทคนิคเช่นเดียวกันกับเครื่องโทรคมนาคมและอุปกรณ์แบบรุ่นที่ผ่านการตรวจสอบและรับรองมาตรฐานแล้วตามที่แจ้งจดทะเบียนเครื่องโทรคมนาคมและอุปกรณ์หรือที่ระบุไว้ในใบรับรองเครื่องโทรคมนาคมและอุปกรณ์ผู้ประกอบการแต่ละรายต้องมีภาระรับผิดชอบต่อเครื่องโทรคมนาคมและอุปกรณ์ตามที่ตนเองผลิตจำหน่าย หรือนำเข้าเพื่อใช้งานในประเทศข้อ๒๔ ผู้ประกอบการต้องแจ้งให้สำนักงานทราบในกรณีของการดัดแปลงเครื่องโทรคมนาคมและอุปกรณ์ให้มีคุณสมบัติหรือลักษณะทางเทคนิคผิดแผกไปจากรายละเอียดที่แจ้งจดทะเบียนเครื่องโทรคมนาคมและอุปกรณ์หรือที่ระบุไว้ในใบรับรองเครื่องโทรคมนาคมและอุปกรณ์ โดยแบ่งการดัดแปลงเป็น ๒ลักษณะดังนี้(๑)การดัดแปลงที่ไม่ส่งผลกระทบต่อความสอดคล้องตามมาตรฐานทางเทคนิคหรือข้อกำหนดทางเทคนิคของคณะกรรมการซึ่งไม่จำเป็นต้องทำการตรวจสอบและรับรองมาตรฐานซ้ำ(๒)การดัดแปลงที่ส่งผลกระทบต่อความสอดคล้องตามมาตรฐานทางเทคนิคหรือข้อกำหนดทางเทคนิคของคณะกรรมการซึ่งเครื่องโทรคมนาคมและอุปกรณ์ที่ดัดแปลงแล้วนั้นจำเป็นต้องได้รับการตรวจสอบและรับรองมาตรฐานอีกครั้งหนึ่งก่อนที่จะผลิตจำหน่าย หรือนำเข้าเพื่อใช้งานในประเทศ ตัวอย่างของการดัดแปลงในลักษณะดังกล่าวมีดังนี้(๒.๑)การเปลี่ยนแปลงสายอากาศด้านส่ง(๒.๒)การเปลี่ยนแปลงกำลังส่ง หรือลักษณะการแผ่คลื่น(๒.๓)การเปลี่ยนแปลง interface card ที่มีอยู่เดิม(๒.๔)การเพิ่มเติม interface card ใหม่ข้อ๒๕ ผู้ประกอบการต้องมีภาระรับผิดชอบในกรณีที่สำนักงานตรวจพบว่ามีการดัดแปลงเครื่องโทรคมนาคมและอุปกรณ์โดยไม่ได้รับอนุญาตหรือตรวจพบว่าเครื่องโทรคมนาคมและอุปกรณ์ที่ผลิตจำหน่าย หรือนำเข้ามีคุณสมบัติหรือลักษณะทางเทคนิคในสาระสำคัญไม่เป็นไปตามที่แจ้งจดทะเบียนเครื่องโทรคมนาคมและอุปกรณ์หรือที่ระบุไว้ในใบรับรองเครื่องโทรคมนาคมและอุปกรณ์ผู้ประกอบการอาจมีภาระรับผิดต่อความเสียหายที่เกิดขึ้นจากสินค้าที่ไม่ปลอดภัยตามที่มีบัญญัติไว้ในกฎหมายอื่นเพิ่มเติมด้วยข้อ๒๖ ผู้ประกอบการมีหน้าที่จัดให้มีถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิคเพื่อแสดงให้ผู้เกี่ยวข้องทราบว่าเครื่องโทรคมนาคมและอุปกรณ์ดังกล่าวมีความสอดคล้องตามมาตรฐานหรือข้อกำหนดทางเทคนิคโดยการพิมพ์ข้อความไว้ในคู่มือการใช้งานแสดงไว้ข้างกล่องบรรจุภัณฑ์หรือจัดทำเป็นเอกสารเพิ่มเติมอยู่ในบรรจุภัณฑ์ หรือแสดงข้อความในรูปแบบอิเล็กทรอนิกส์ผ่านจอแสดงผลของเครื่องโทรคมนาคมและอุปกรณ์นั้นซึ่งอย่างน้อยต้องมีข้อความดังนี้เครื่องโทรคมนาคมและอุปกรณ์นี้มีความสอดคล้องตามมาตรฐานหรือข้อกำหนดทางเทคนิคของกสทช.ข้อ๒๗ ผู้ประกอบการมีหน้าที่แสดงเครื่องหมายการได้รับการตรวจสอบและรับรองมาตรฐานเครื่องโทรคมนาคมและอุปกรณ์ดังนี้(๑)เครื่องโทรคมนาคมและอุปกรณ์ ประเภท ก ให้แสดงเครื่องหมาย มีรูปแบบดังนี้หรือ โดย YYYYYY หมายถึง หมายเลขการจดทะเบียน (๖ หลัก) ZZ หมายถึง เลขปี ค.ศ. ที่จดทะเบียน(สองหลักสุดท้าย) XXXX หมายถึง รหัสประจำตัวของผู้ประกอบการ(๔ หลัก)(๒) เครื่องโทรคมนาคมและอุปกรณ์ ประเภท ขให้แสดงเครื่องหมาย มีรูปแบบดังนี้หรือ โดย AAAAAA หมายถึง หมายเลขการรับรอง (๖ หลัก) BB หมายถึง เลขปี ค.ศ. ที่รับรอง(สองหลักสุดท้าย) XXXX หมายถึง รหัสประจำตัวของผู้ประกอบการ(๔ หลัก)ผู้ประกอบการต้องแสดงเครื่องหมายที่ตัวเครื่องโทรคมนาคมและอุปกรณ์บรรจุภัณฑ์หรือคู่มือการใช้งาน หรือแสดงเครื่องหมายในรูปแบบอิเล็กทรอนิกส์โดยการแสดงเครื่องหมายผ่านจอแสดงผลของเครื่องโทรคมนาคมและอุปกรณ์กรณีผู้ประกอบการเลือกที่จะแสดงเครื่องหมายในรูปแบบอิเล็กทรอนิกส์ ผู้ประกอบการมีหน้าที่จัดให้มีถ้อยคำอธิบายวิธีการแสดงเครื่องหมายผ่านจอแสดงผลของเครื่องโทรคมนาคมและอุปกรณ์โดยการพิมพ์ข้อความไว้ในคู่มือการใช้งานหรือจัดทำเป็นเอกสารเพิ่มเติมอยู่ในบรรจุภัณฑ์ของเครื่องโทรคมนาคมและอุปกรณ์นั้นข้อ ๒๘ ในกรณีที่คณะกรรมการกำหนดให้เครื่องโทรคมนาคมและอุปกรณ์ประเภทใด หรือชนิดใด ต้องระบุถ้อยคำแสดงความสอดคล้องตามมาตรฐานทางเทคนิคหรือข้อกำหนดทางเทคนิคเป็นกรณีเฉพาะผู้ประกอบการมีหน้าที่ต้องดำเนินการตามที่คณะกรรมการกำหนดข้อ๒๙ ให้สำนักงานออกเครื่องหมายการได้รับการตรวจสอบและรับรองมาตรฐานให้กับผู้ประกอบการ ทั้งนี้ หลักเกณฑ์ วิธีการเงื่อนไขการอนุญาตและค่าธรรมเนียมในการออกเครื่องหมายดังกล่าวให้เป็นไปตามที่คณะกรรมการกำหนดกรณีผู้ประกอบการเลือกที่จะออกเครื่องหมายแสดงการได้รับการตรวจสอบและรับรองมาตรฐานด้วยตนเองให้สำนักงานพิจารณาอนุญาตให้ผู้ประกอบการออกเครื่องหมายแสดงการได้รับการตรวจสอบและรับรองมาตรฐานด้วยตนเองและค่าธรรมเนียมให้เป็นไปตามที่คณะกรรมการกำหนดหมวด ๗มาตรการกำกับดูแลภายหลังการตรวจสอบและรับรองมาตรฐาน ข้อ๓๐ ให้สำนักงานจัดให้มีมาตรการกำกับดูแลเครื่องโทรคมนาคมและอุปกรณ์ภายหลังการตรวจสอบและรับรองมาตรฐานโดยใช้วิธีการหนึ่งวิธีการใด หรือหลายวิธีรวมกันซึ่งอาจแตกต่างกันได้ขึ้นอยู่กับประเภทของเครื่องโทรคมนาคมและอุปกรณ์ ดังต่อไปนี้(๑)การตรวจสอบเอกสารหลักฐานแสดงความสอดคล้องตามมาตรฐานทางเทคนิค หรือข้อกำหนดทางเทคนิคของเครื่องโทรคมนาคมและอุปกรณ์จากผู้ประกอบการ(๒)การตรวจติดตามสถานที่จำหน่ายโดยพิจารณาจากการแสดงเครื่องหมายและถ้อยคำแสดงความสอดคล้องตามมาตรฐานทางเทคนิค หรือข้อกำหนดทางเทคนิค(๓)การสุ่มเลือกเครื่องโทรคมนาคมและอุปกรณ์ที่ผลิต จำหน่าย หรือใช้งาน มาทำการตรวจยืนยันความสอดคล้องตามมาตรฐานทางเทคนิคหรือข้อกำหนดทางเทคนิค(๔)การรับข้อร้องเรียนของผู้บริโภค ผู้ใช้บริการหรือผู้ประกอบการรายอื่นถึงความไม่สอดคล้องตามมาตรฐานทางเทคนิคหรือข้อกำหนดทางเทคนิคข้อ ๓๑ หากพบว่ามีการฝ่าฝืนหรือไม่ปฏิบัติตามหลักเกณฑ์ที่กำหนดไว้ในประกาศนี้ให้เลขาธิการดำเนินการตามความเหมาะสมและสภาพของความผิดนั้น ดังต่อไปนี้(๑)แจ้งเตือนเป็นลายลักษณ์อักษร(๒)สั่งให้มีการแก้ไขปรับปรุง หรือระงับการผลิต จำหน่ายหรือใช้งานเครื่องโทรคมนาคมและอุปกรณ์ที่ไม่สอดคล้องตามมาตรฐานทางเทคนิค หรือข้อกำหนดทางเทคนิค(๓)เสนอให้คณะกรรมการเพิกถอนผลการตรวจสอบและรับรองมาตรฐาน(๔)การเปรียบเทียบปรับ หรือดำเนินคดีกับผู้กระทำความผิดข้อ๓๒ ในกรณีที่จำเป็นและเหมาะสมคณะกรรมการอาจกำหนดให้เครื่องโทรคมนาคมและอุปกรณ์บางประเภทต้องปฏิบัติตามหลักเกณฑ์ที่กำหนดไว้ในประกาศนี้ทันทีก็ได้ข้อ๓๓ ในกรณีที่มีข้อโต้แย้งเกี่ยวกับการปฏิบัติตามประกาศนี้ให้เลขาธิการเสนอคณะกรรมการเพื่อวินิจฉัยชี้ขาดคำวินิจฉัยชี้ขาดของคณะกรรมการให้เป็นที่สุดประกาศ ณ วันที่ ๒กรกฎาคม พ.ศ. ๒๕๕๙พลอากาศเอก ธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/จัดทำ๒๒ สิงหาคม๒๕๕๙ชวัลพร/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๘ ง/หน้า ๓๗/๑๖ สิงหาคม ๒๕๕๙